wannaphong/clean_thaiwikipedia huggingface dataset:
# ไทยถีบ
ภาพยนตร์ไทยเรื่อง ไทยถีบภาพยนตร์ประเภท ตลก/แอ็คชั่น ออกฉายเมื่อวันที่  12 เมษายน พ.ศ. 2549 กำกับโดย พิสุทธิ์ แพร่แสงเอี่ยม  และ นักแสดงนำโดย ทศพร รถกิจ จัดจำหน่ายโดย อาร์เอส

นักแสดง 
 ทศพร รถกิจ รับบทเป็น คม วังหิน
 ธันญ์ ธนากร รับบทเป็น ใหญ่ ท่าเรือ
 อัมธิดา เงินเจริญ  รับบทเป็น   แพ๊ตตี้ 
 ซาร่า เล็กจ์  รับบทเป็น  ซีน่า
 สุเทพ โพธิ์งาม รับบทเป็น    โต ตีนหนัก 
 โก๊ะตี๋ อารามบอย  รับบทเป็น  โก๋ บางประกอก
 สหัสชัย ชุมรุม รับบทเป็น   แหลม 18 อวน
 วรุฒ วรธรรม รับบท ยามาดะ
 เฉลิม ปานเกิด (เจี๊ยบ เชิญยิ้ม)  รับบทเป็น   เกื้อ
 ฉันทนา กิติยาพันธ์  รับบทเป็น   คุณหญิงพวงพกา
 เด่น ดอกประดู่  รับบทเป็น  นายพลโอฮาร่า
 สมเล็ก ศักดิกุล รับบท นายพลสันต์
 เชษฐวุฒิ วัชรคุณ รับบท ผู้กองหาญ
 สุธีรัชย์ ชาญนุกูล (บุ๋มบิ๋ม) รับบท เชื้อ ปืนโต
 ไมเคิล เวลส์ช รับบท ยาว เก้านิ้ว
 ลิขิต ทองนาค รับบท ซาไก เดอะคิด
 บอล เชิญยิ้ม รับบท สายลับ 1
 เอ เชิญยิ้ม รับบท สายลับ 2

เรื่องย่อ 
	   พ.ศ. 2485 เมื่อกองทัพญี่ปุ่นรุกคืบเข้าสู่เอเชียอาคเนย์ เพื่อยึดครองพื้นที่ในการทำสงครามกับฝ่ายสัมพันธมิตร ประเทศไทยในเวลานั้น ยินยอมให้กองทหารญี่ปุ่นใช้เส้นทางผ่าน เพื่อลำเลียงกำลังพลและอาวุธยุทโธปกรณ์ไปยังเอเชียกลาง ท่ามกลางความขัดแย้งของคนในชาติบางกลุ่ม ซึ่งประกาศขอต่อต้านกองทัพญี่ปุ่นทุกรูปแบบ

คม วังหิน (หมอก - ทศพร รถกิจ) จอมโจร 18 มงกุฎชื่อกระฉ่อน วางแผนปล้นครั้งใหญ่ โดยมีทองคำที่กองทัพญี่ปุ่นลำเลียง ผ่านเส้นทางเดินรถไฟทางภาคใต้เป็นเดิมพัน คม วังหิน เดินหมากเคลื่อนไหวอย่างเงียบๆ ดึงเอาผู้คนหลากหลายวงการเข้ามาร่วมแผนการลับ อันประกอบด้วย นักเลงคู่แค้น อย่าง ใหญ่ ท่าเรือ (ธันญ์ ธนากร), แหลม 18 อวน (สหัสชัย ชุมรุม) เจ้าพ่อผู้มีอิทธิพลในแถบพื้นที่ภาคใต้, นายพลสันต์ (สมเล็ก ศักดิกุล) นายทหารเจ้าเล่ห์ที่ไว้ใจไม่ได้

ขณะเดียวกัน โต ตีนหนัก (เทพ โพธิ์งาม) ผู้นำขบวนการไทยถีบ ซึ่งเป็นกลุ่มชาวบ้านที่รวมตัวกัน เป็นขบวนการใต้ดินต่อต้านกองทัพญี่ปุ่น ก็รู้เรื่องขบวนรถขนทองของญี่ปุ่น และวางแผนเตรียมขัดขวางการขนทองครั้งนี้ กลุ่มไทยถีบได้รับการร้องขอจากเสรีไทยกลุ่มหนึ่ง ให้ช่วยเหลือ ซีน่า (ซาร่า เล็กจ์) สายลับฝ่ายสัมพันธมิตรที่ถูกฝ่ายทหารญี่ปุ่นจับตัวไป โดยมี แพ๊ตตี้ (อัมธิดา เงินเจริญ) สายลับสัมพันธมิตรอีกคน จะเข้ามาร่วมงานด้วย

การเคลื่อนไหวของท่านนายพลสันต์ กับ สองจอมโจร ใหญ่และคม ในช่วงเวลาที่ขบวนรถไฟขนทองมูลค่ามหาศาลของญี่ปุ่น กำลังเดินทางผ่านเส้นทางประเทศไทยพอดิบพอดี ทำให้สายลับ แพ๊ตตี้เข้าใจผิดว่าใหญ่และคมเป็นหัวหน้ากลุ่มไทยถีบ จึงเข้าติดต่อตามแผนการที่นัดเอาไว้กับกลุ่มไทยถีบ และเพื่อไม่ให้แผนปล้นทองของตัวเองเปิดเผยไป จอมโจรทั้งสองจึงตกกระไดพลอยโจน จำยอมร่วมทำงานกับสายลับแพ๊ตตี้ ทั้งๆ ที่เวลาที่ขบวนรถไฟขนทองกำลังมาถึง และใกล้เข้ามาทุกขณะ

เมื่อโจรถูกเข้าใจผิดว่าเป็นวีรบุรุษ ทั้งฝ่ายวีรชนและจอมโจรต่างก็มีแผนการล้ำลึกอยู่ในมือ วีรกรรมระดับชาติกำลังจะเปลี่ยนเป็นความโกลาหล

ทั้งฝ่ายวีรชนและจอมโจร ต่างก็มีแผนการล้ำลึกอยู่ในมือ วีรกรรมระดับชาติกำลังจะเปลี่ยนเป็นความโกลาหล เรื่องอลเวงระหว่างสองจอมโจรหนุ่มรูปหล่อ, กลุ่มไทยถีบผู้หาญกล้า, สายลับสาวสวยสองสาว รวมถึงท่านนายพลผู้ทรงอิทธิพล จะลงเอยอย่างไร...
# แฮ็นดริก โลเรินตส์
แฮ็นดริก อันโตน โลเรินตส์ (18 กรกฎาคม ค.ศ. 1853 - 4 กุมภาพันธ์ ค.ศ. 1928) เป็นนักฟิสิกส์ชาวดัตช์ ได้รับรางวัลโนเบลเมื่อปี ค.ศ. 1902 ร่วมกับปีเตอร์ เซมัน จากผลงานการค้นพบและตั้งทฤษฎีเพื่ออธิบายปรากฏการณ์เซมัน นอกจากนั้น เขายังเป็นคนคิดสมการแปลงที่อัลเบิร์ต ไอน์สไตน์ นำไปใช้อธิบายทฤษฎีทางด้านเอกภพและเวลา
# ทีอาร์ที 3
ทีอาร์ที 3   เป็นสถานีโทรทัศน์ของประเทศตุรกี อยู่ภายใต้การควบคุมของสำนักบริหารงานกิจการการกระจายเสียงและโทรทัศน์แห่งชาติ ของประเทศตุรกี

สถานีโทรทัศน์ทีอาร์ที 3 ออกอากาศครั้งแรกเมื่อวันที่ 2 ตุลาคม ค.ศ. 1989 โดยในขณะนั้นเป็นเพียงการทดลองออกอากาศ และในช่วงทดลอง มีแค่ "TV 3" พิมพ์ขึ้นหน้าจอในด้านซ้ายบน จนถึง ค.ศ. 2001 ปัจจุบันเป็นช่องที่ออกอากาศตลอด 24 ชั่วโมง เน้นถ่ายทอดรายการกีฬาเป็นส่วนใหญ่ แต่ก็มีละครโทรทัศน์ที่มีชื่อเสียงระดับโลกหลายเรื่องได้ออกฉายในตุรกีเป็นครั้งแรกทางช่องนี้เช่นกัน

สถานีโทรทัศน์นี้ชาวตุรกีรู้จักกันดีว่าเป็นผู้ถ่ายทอดสดโอลิมปิกฤดูร้อน ในตุรกี  ช่องนี้ออกอากาศ 24 ชั่วโมง ต่างจากช่องของทีอาร์ทีอึ่นๆ ที่มีเวลาปิดสถานีและเปิดเพลงชาติตุรกีเพื่อเปิดสถานี

 แหล่งข้อมูลอื่น 
  เว็บไซต์ของทีอาร์ที 3
# Nepenthes adrianii
Nepenthes adrianii  ได้ชื่อตามแอดเรียน ยูซูฟ (Adrian Yusuf), ผู้ค้นพบในปี ค.ศ. 2004 เป็นหม้อข้าวหม้อแกงลิง ถิ่นเดียวของจังหวัดชวากลาง นอกจาก Nepenthes gymnamphora และ N. pectinata หรือ N. xiphioides ถ้ามันถูกพิจารณาว่าเป็นคนละชนิดกัน มันสามารถพบได้ที่ความสูงราวๆ 950 เมตร บนต้นไม้อื่นที่สูงประมาณ 15-25 เมตร ในป่าที่มีความชุ่มชื้นสูง

N. adrianii คล้ายกับ N. spathulata หม้อข้าวหม้อแกงลิงถิ่นเดียวของสุมาตรา นักพฤกษศาสตร์บางคนจึงจัดให้เป็นชนิดเดียวกันRice, B.A. 2006. Do you want to tell me about a species I missed? The Carnivorous Plant FAQ.

N. adrianii ไม่มีลูกผสมตามธรรมชาติ ไม่มีรูปแบบและความหลากหลายสำหับจำแนก ถึงแม้ว่าประชากรตามธรรมชาติของมันจะต่างกัน
# กองพลน้อยผู้พลีชีพอัลอักศอ
กองพลน้อยผู้พลีชีพอัลอักศอ (,) เป็นกลุ่มทหารของปาเลสไตน์ที่เป็นกลุ่มย่อยของฟาตะห์ในเวสต์แบงก์เพื่อจัดตั้งรัฐปาเลสไตน์ โดยประเทศอิสราเอล สหภาพยุโรป , Official Journal of the European Union, 30 September 2005 ประเทศแคนาดา"Currently listed entities" , Public Safety and Emergency Preparedness Canada, 11 November 2006 ประเทศญี่ปุ่นJapan‘s Foreign Policy in Major Diplomatic Fields ประเทศนิวซีแลนด์ และประเทศสหรัฐ"Foreign Terrorist Organizations (FTOs)"  , U.S. Department of State, 11 October 2005จัดให้กลุ่มนี้เป็นกลุ่มก่อการร้าย กลุ่มนี้ตั้งชื่อตามมัสยิดอัลอักศอ ซึ่งเป็นสถานที่ศักดิ์สิทธิ์ของศาสนาอิสลาม สมาชิกของกลุ่มแยกมาจากตันซีมหลังยัสเซอร์ อาราฟัตเสียชีวิตเมื่อ 11 พฤศจิกายน พ.ศ. 2547

 กองทัพยัสเซอร์ อาราฟัต 
กลุ่มนี้เริ่มต้นโดยมีเป้าหมายที่กองทหารอิสราเอลในเวสต์แบงก์และฉนวนกาซา และเริ่มโจมตีพลเรือนเมื่อ พ.ศ. 2545 หลังจากเหตุการณ์ระเบิดพลีชีพของกลุ่มเมื่อเดือนมีนาคม พ.ศ. 2545 เมื่อเดือนพฤศจิกายน พ.ศ. 2547 มามุด อับบาสนายกรัฐมนตรีของเขตปกครองตนเองปาเลสไตน์กล่าวว่ากลุ่มนี้เป็นส่วนหนึ่งของฟาตะห์ อย่างไรก็ตาม ฟาตะห์เริ่มติดต่อกับกลุ่มนี้เมื่อประธานาธิบดีอิหร่าน มะห์มูด อะห์มะดีเนจาด เรียกร้องให้ชาวอาหรับลบอิสราเอลออกจากแผนที่โลกเมื่อ 18 ตุลาคม พ.ศ. 2546

 ปฏิบัติการ 
ใช้การต่อสู้โดยการลอบยิงและระเบิดพลีชีพ เพื่อโจมตีทหารอิสราเอลรวมทั้งชาวปาเลสไตน์ที่ร่วมมือกับอิสราเอล กลุ่มนี้มีมือระเบิดพลีชีพเป็นผู้หญิงด้วย มักโจมตีในฉนวนกาซา เวสต์แบงก์ และบริเวณอื่นๆของอิสราเอล
# คนเสมือนไร้ความสามารถ
คนเสมือนไร้ความสามารถ  คือ บุคคลที่ไม่สามารถจัดการงานของตนเองได้ เพราะกายพิการ จิตฟั่นเฟือนไม่สมประกอบ ประพฤติสุรุ่ยสุร่ายเสเพลเป็นอาจิณ หรือติดสุรายาเมา และศาลได้สั่งให้เป็นคนเสมือนไร้ความสามารถ
# หอคำ
หอคำ สามารถหมายถึง

 หอคำ (วัง) - คุ้มเจ้าเมือง
 หอคำหลวง - อาคารสถาปัตยกรรมล้านนาในงานมหกรรมพืชสวนโลกเฉลิมพระเกียรติฯ ราชพฤกษ์ 2549
 อาณาจักรหอคำเชียงรุ่ง
 หอพิพิธภัณฑ์พระราชวังหลวงพระบางของประเทศลาว
# กองทัพพยัคฆ์ปลดปล่อยทมิฬอีฬัม
กองทัพพยัคฆ์ปลดปล่อยทมิฬอีฬัม (Liberation Tigers of Tamil Eelam) มีชื่ออื่น ๆ ได้แก่ สมาคมทมิฬระดับโลก สหพันธ์ของสมาคมทมิฬแคนาดา กองทัพเอลอัลลานี ก่อตั้งเมื่อ พ.ศ. 2519 มีจุดประสงค์เพื่อก่อตั้งรัฐทมิฬ เริ่มต่อสู้ด้วยการก่อการร้ายตั้งแต่ พ.ศ. 2526 หัวหน้ากลุ่มคือ เวลูปิลลัย ประภากรัน

 ปฏิบัติการ 
ใช้การสู้รบแบบกองโจร เพื่อทำลายเป้าหมายสำคัญของศรีลังกา นิยมใช้ระเบิดพลีชีพ

 สมาชิก 
มีพื้นที่หลักในชายฝั่งตอนเหนือและตะวันออกของศรีลังกา แต่จะก่อการร้ายทั่วประเทศศรีลังกา สมาชิกส่วนใหญ่อยู่ในศรีลังกา คาดว่ามีราว 8,000 – 10,000 คน เป็นนักรบ 3,000 – 6,000 คน

 การสนับสนุน 
กลุ่มนี้เปิดเผยตัวเองอย่างชัดแจ้งในการสนับสนุนการแบ่งแยกดินแดนทมิฬ และวิ่งเต้นขอความช่วยเหลือจากประเทศต่าง ๆ รวมทั้งสหประชาชาติ ได้รับความช่วยเหลือจากชาวทมิฬที่อาศัยในยุโรป อเมริกาเหนือและเอเชีย

 ปราชัย 
หลังทำสงครามกลางเมืองศรีลังกามายาวนานเกือบ 26 ปี ในที่สุด กลุ่มพยัคฆ์ทมิฬอีฬัมก็เป็นฝ่ายปราชัย โดย
 วันที่ 16 พฤษภาคม 2552 ประธานาธิบดีมหินทรา ราชปักษา ประกาศชัยชนะ
 วันที่ 17 พฤษภาคม หัวหน้าฝ่ายความสัมพันธ์ระหว่างประเทศของกลุ่มพยัคฆ์ทมิฬอีฬัมประกาศยอมรับความพ่ายแพ้
 วันที่ 18 พฤษภาคม มีข่าวว่าเวลูปิลลัย ประภากาเรา หัวหน้ากลุ่ม เสียชีวิต
 วันที่ 19 พฤษภาคม ประธานาธิบดีมหินทรา ราชปักษา ส่งสารไปถึงรัฐสภาว่ารัฐบาลเป็นฝ่ายชนะสงคราม และศรีลังกาได้ปลอดจากการก่อการร้ายแล้ว รวมไปถึงมีการยืนยันว่าเวลูปิลลัย ประภากาเรา เสียชีวิตจริง

หลังวันที่ 18 กลุ่มพยัคฆ์ทมิฬอีฬัมก็สูญเสียดินแดนทางตอนเหนือและตะวันออกจนหมดสิ้น และสิ้นสุดสถานภาพทางการสู้รบ
# Nepenthes copelandii
Nepenthes copelandii (ได้ชื่อตาม อี.บี. คอปแลนด์ (:En:E. B. Copeland) , ผู้ดูแลหอพรรณไม้กรุงมะนิลา) เป็นหม้อข้าวหม้อแกงลิงท้องถิ่นของเกาะมินดาเนาในประเทศฟิลิปปินส์ มันเป็นพืชถิ่นเดียวของภูเขาอาโป (Apo) ใกล้เมืองดาเวา (Davao) และภูเขาพาเซียน (Pasian) ใกล้บิสลิก (Bislig) กายวิภาคของประชากรหม้อข้าวหม้อแกงลิงในถิ่นอาศัยทั้งสองที่ ต่างกันน้อยมาก N. copelandii เป็นญาติใกล้ชิดกับ N. alata.

N. copelandii ไม่มีลูกผสมตามธรรมชาติ ไม่มีรูปแบบและความหลากหลายที่ถูกจำแนกไว้
# ลิฟแอนด์เล็ตดาย (เพลง)
Live and Let Die เป็นเพลงประกอบภาพยนตร์เรื่อง พยัคฆ์มฤตยู 007 ภาพยนตร์เจมส์ บอนด์ เรื่องที่ 8 ที่ออกฉายในปี พ.ศ. 2516 ผู้สร้างภาพยนตร์เรื่องนี้มอบหมายให้ จอร์จ มาร์ติน ซึ่งเป็นโปรดิวเซอร์ของวงเดอะบีทเทิลส์ เป็นผู้ทำดนตรีประกอบภาพยนตร์เรื่องนี้ 

จอร์จ มาร์ติน ได้ขอร้องให้พอล แม็คคาร์ตนีย์ ช่วยแต่งเพลงธีมหลักของภาพยนตร์เรื่องนี้ให้ และได้มอบหมายให้ วิงส์ ซึ่งเป็นวงดนตรีส่วนตัวของ พอล และลินดา แม็คคาร์ตนีย์ ภรรยา เป็นผู้บันทึกเสียงสำหรับใช้ในไตเติลเปิดเรื่อง และอัลบั้มดนตรีประกอบภาพยนตร์ 

เพลง Live and Let Die นี้ สามารถขึ้นถึงอันดับ 2 ในชาร์ตสหรัฐอเมริกา และอันดับ 7 ในอังกฤษ และได้รับการเสนอชื่อเข้าชิงรางวัลออสการ์ ในสาขาเพลงประกอบภาพยนตร์ แต่พ่ายแพ้ให้กับเพลง The Way We Were ที่ขับร้องโดย บาร์บรา สไตรแซนด์ เป็นเพลงประกอบภาพยนตร์เจมส์บอนด์เพลงแรก ที่ได้ชิงรางวัลออสการ์

เพลง Live and Let Die นี้ได้รับการยอมรับว่าเป็นเพลงที่มีชื่อเสียงที่สุดของวิงส์ กลายเป็นเพลงเอกที่ใช้ในการแสดงคอนเสิร์ตทุกครั้งของวง 

ในปี ค.ศ. 1991 กันส์แอนด์โรสเซส ได้นำเพลงนี้มาขับร้องใหม่ในอัลบั้ม Use Your Illusion I เป็นเพลงหนึ่งของวงที่ประสบความสำเร็จ นอกเหนือจากเพลง November Rain
# พระพุทธรูปทรงเครื่อง
พระพุทธรูปทรงเครื่อง เป็นพระพุทธรูปแบบหนึ่ง ที่องค์พระจะแลดูสง่างามและฉลองพระองค์ทรงเครื่องขัตติยราชแบบกษัตริย์ เช่น สวมมงกุฎ กรองศอทับทรวง ฉลองพระบาท ฯลฯ พระพุทธรูปลักษณะนี้เกิดขึ้นจากคติความเชื่อเรื่องพระมหากษัตริย์เป็นสมมติเทพ

การกําเนิดของพระพุทธรูปทรงเครื่องในอินเดีย เกิดจากความเชื่อในฐานะของสมเด็จพระบรมศาสดาที่เปลี่ยนแปลงไปจากเดิม โดยยกย่องว่าพระพุทธเจ้าทรงมีสภาวะที่เหนือมนุษย์ธรรมดาทั่วไป คตินิยมนี้เริ่มเด่นชัดในคัมภีร์มหายานและได้แผ่ขยายเข้ามาถึงอาณาจักรพุกาม เรียก พระพุทธปฏิมาทรงเครื่องกษัตริย์นี้ว่า "ชมภูบดี" หรือ "ชมพูบดี" หรือ "มหาชมพู" ก็มี แปลว่า ผู้เป็นใหญ่ในชมพูทวีป 

ต่อมาชื่อ "ชมภูบดี" ปรากฎอยู่ในคัมภีร์ ชมพูบดีสูตร เป็นคัมภีร์ที่ไม่ปรากฎอยู่ในพระไตรปิฎก มีเรื่องราวเกี่ยวกับกษัตริย์นามว่า "ชมพูบดี" ที่ครองกรุงปัจจาละ มีฤทธิ์ด้วยของวิเศษ เช่น ฉลองพระบาทที่ใส่แล้วสามารถเหาะได้ ด้วยราตรีหนึ่ง พระองค์ได้เหาะไปยังเมืองราชคฤห์ ด้วยความริษยาจึงคิดทำลายเมือง แต่ด้วยอานุภาพบุญแห่งพระเจ้าพิมพิสารคุ้มครอง แต่ของวิเศษเหล่านี้ถูกทำลายไป คราวนี้ทรงพิโรธจัดจึงกลับเมืองปัจจาละและนำศรจะมาทำร้ายพระเจ้าพิมพิสาร พระเจ้าพิมพิสารจึงกราบทูลพระพุทธเจ้า พระพุทธองค์จึงจำแลงมาเป็นพระเจ้าจักรพรรดิราช มีพระอินทร์ พระพรหม เทพยดา นาค ครุฑ คน ธรรพ์ เป็นบริวาร ทรงปราบทิฏฐิมานะของพระเจ้าชมพูบดีได้สำเร็จ พระเจ้าชมพูบดีสำนักผิดออกผนวช จนบรรลุอรหัตผล บางคติพระพุทธรูปทรงเครื่องบ้างว่าหมายถึง พระศรีอารยเมตไตรย หรือพระอนาคตพุทธเจ้า

คตินิยมการสร้างพระพุทธรูปทรงเครื่องนี้ได้แผ่ขยายเข้ามายังอาณาจักรล้านนา อาณาจักรล้านช้าง และอาณาจักรขอม และปรากฏเด่นชัดในสมัยกรุงศรีอยุธยา สืบทอดจนถึงสมัยรัตนโกสินทร์ตอนต้น ซึ่งนอกจากปรากฏเป็นพระพุทธรูปทรงเครื่องแทนองค์สมเด็จพระพุทธเจ้าแล้วยังเป็นพระราชสัญลักษณ์แทนองค์ผู้สร้างพระพุทธปฏิมาองค์นั้นอีกด้วย
# โครงสร้างพื้นฐานด้านข้อมูลปริภูมิ
โครงสร้างพื้นฐานด้านข้อมูลปริภูมิ  เป็นคำที่นำมาใช้เรียกแนวทางการพัฒนา ระบบภูมิสารสนเทศ โดยมาจากคำในภาษาอังกฤษ มีระดับของแนวทางการพัฒนาที่หลากหลาย ตั้งแต่ระดับโลก (Global), ระดับภูมิภาค (Regional) และลงไปในระดับที่ใช้เป็นแนวทางการจัดการในระดับโครงการ (Project)  ในบางครั้งการนำคำนี้มาใช้ในภาษาไทยอาจเรียกว่า โครงสร้างพื้นฐานภูมิสารสนเทศ ก็ได้ ทั้งนี้เพราะคำว่า Spatial Data นั้นมีการใช้คำในภาษาไทยซึ่งเป็นที่เข้าใจตรงกันหลาย ๆ คำ เช่น ข้อมูลปริภูมิ หรือ ข้อมูลเชิงปริภูมิ, ข้อมูลภูมิสารสนเทศ, ข้อมูลเชิงพื้นที่ เป็นต้น โดยคำทั้งหมดที่กล่าวมานั้น เป็นที่เข้าใจตรงกันว่า หมายถึงข้อมูลที่มีการอ้างอิงทางตำแหน่งบนผิวโลก เช่นเดียวกับคำว่าข้อมูลในระบบสารสนเทศภูมิศาสตร์

แนวทางการพัฒนาโครงสร้างพื้นฐานปริภูมิ ประกอบด้วยแนวทาง 4 ด้านที่สำคัญได้แก่ 
 กรอบนโยบายการบริหารจัดการ (Institutional frame work) กล่าวถึงเรื่องนโยบาย (Policy)
 ชั้นข้อมูลพื้นฐาน (Fundamental Datasets) ซึ่งในที่นี้จะหมายถึงชั้นข้อมูลภูมิสารสนเทศพื้นฐาน ที่เป็นข้อมูลปฐมภูมิ หรือชั้นข้อมูลที่จะถูกนำไปอ้างอิงโดยชั้นข้อมูลอื่น ๆ
 มาตรฐาน (Technical Standard) หรือมาตรฐานทางวิชาการ ซึ่งจะเป็นเรื่องของข้อกำหนด หลักการ หรือแบบแผนเกี่ยวกับเรื่องต่าง ๆ ภายในโครงสร้างพื้นฐานภูมิสารสนเทศของชาติ (National Spatial Data Infrastructure, NSDI) เช่น มาตรฐานข้อมูลอภิพันธุ์ซึ่งในปัจจุบันประเทศไทยใช้แบบแผนตามมาตรฐาน ISO/TC211 โดยประกาศเป็นมาตรฐานของประเทศไทย  ชื่อว่ามาตรฐานสารสนเทศภูมิศาสตร์ - การอธิบายข้อมูล (Geographic information - metadata) มอก. 19115-2548
 เครือข่ายเพื่อการเข้าถึงข้อมูล (Access Network) หรือกลไกที่จะช่วยให้ผู้ใช้สามารถเข้าถึง หรือสืบค้นหาข้อมูลภูมิสารสนเทศตามที่ต้องการได้ โดยผ่านทางระบบหน่วยงานกลางที่เรียกว่า เคลียริงเฮาส์ (Clearinghouse) ซึ่งจะทำหน้าที่เป็นเสมือนศูนย์กลางที่จัดเก็บดัชนีของรายการข้อมูลอภิพันธุ์ เพื่อช่วยในการค้นหาข้อมูลภูมิสารสนเทศตามที่ผู้ใช้ต้องการ
# แกรนด์ดัชชีเฮ็สเซิน
แกรนด์ดัชชีเฮ็สเซินและริมไรน์  เคยเป็นแกรนด์ดัชชีของจักรวรรดิเยอรมัน ได้รับการสถาปนาขึ้นในปี ค.ศ. 1806 หลังจากที่จักรวรรดิโรมันอันศักดิ์สิทธิ์ล่มสลายจากการบุกโจมตีของนโปเลียน นโปเลียนยกฐานะจากรัฐลันท์กราฟเฮ็สเซิน-ดาร์มสตัดท์ (Landgraviate of Hesse-Darmstadt) ซึ่งเป็นรัฐหนึ่งในจักรวรรดิโรมันอันศักดิ์สิทธิ์ให้กลายเป็นแกรนด์ดัชชีอย่างเต็มตัว จากเหตุผลนี้ในบางครั้งผู้คนจึงเรียกอาณาจักรดยุกนี้ว่า แกรนด์ดัชชีเฮ็สเซิน - ดาร์มชตัดท์ (Hesse-Darmstadt)

 ประวัติศาสตร์ 
thumb|บริเวณด้านหน้าพระราชวังของแกรนด์ดยุกในเมืองดาร์มชตัดท์|left|150px
แกรนด์ดัชชีเฮ็สเซินเคยเป็นรัฐสมาชิกรัฐหนึ่งในสมาพันธรัฐแห่งลุ่มแม่น้ำไรน์ซึ่งก่อตั้งขึ้นโดยนโปเลียน ซึ่งถูกบังคับให้ยินยอมยกดินแดนส่วนต่างๆให้แก่สหพันธ์ฯ ตามข้อตกลงของการประชุมแห่งเวียนนาในปี ค.ศ 1815 และอาณาเขตของอาณาจักรดยุกพาเลียตะวันตกที่ได้รับมาจากการประณีประนอมเขตแดนของเยอรมันมา ก็ต้องยินยอมยกดินแดนให้กับราชอาณาจักรปรัสเซีย แต่ถึงอย่างไรก็ตามแกรนด์ดัชชีเฮ็สเซินก็ยังได้รับดินแดนฝั่งตะวันตกของแม่น้ำไรน์ รวมถึงป้อมปราการของสหพันธ์แห่งลุ่มแม่น้ำไรนน์ที่เมืองไมนทซ์ 

แกรนด์ดัชชีได้ทำการสถาปนานามใหม่โดยใช้นามว่า แกรนด์ดัชชีเฮ็สเซินแห่งลุ่มแม่น้ำไรน์  ในปี ค.ศ. 1816 และในปี ค.ศ. 1867 แกรนด์ดัชชีเฮ็สเซินส่วนที่เป็นฝั่งทางด้านทิศเหนือ (ถูกแบ่งออกเป็นฝากเหนือและฝากใต้โดยมีรัฐอื่นเป็นรัฐแบ่งกั้น) ได้กลายเป็นส่วนหนึ่งของสหพันธ์เยอรมันเหนือ (North German Confederation) ในขณะที่แกรนด์ดัชชีทางฝั่งใต้ซึ่งเป็นฝั่งที่ตั้งของเมืองหลวงและศูนย์กลางการปกครองของอาณาจักรยังคงมิได้เข้าร่วมกับสหพันธ์ฯ จนกระทั่งมาในปีค.ศ. 1871 ได้กลายเป็นรัฐสามชิกรัฐหนึ่งของจักรวรรดิเยอรมัน โดยดยุกองค์สุดท้าย ดยุกเอ็รนท์ ลุดวิก (พระนัดดาในสมเด็จพระราชินีนาถวิกตอเรีย และ พระอนุชาในสมเด็จพระจักรพรรดินีอเล็กซานดรา เฟโอโดรอฟนา แห่งจักรวรรดิรัสเซีย) ทรงถูกบีบบังคับให้ยกมอบราชบัลลังก์ของพระองค์ในช่วงสิ้นสุดสงครามโลกครั้งที่หนึ่ง และได้รับสถาปนานามใหม่ว่า รัฐประชาชนแห่งเฮ็สเซิน (,) โดยประชากรส่วนใหญ่ของรัฐได้อพยพไปยังที่เมืองแฟรงค์เฟิร์ตรวมถึงประชากรในภูมิภาคลุ่มแม่น้ำไรน์ และประชากรชาวปรัสเซียบริเวณภูมิภาคเฮ็สเซินแนสซาวน์ไปยังรัฐเฮ็สเซินแห่งใหม่หลังจากผ่านพ้นช่วงสงครามโลกครั้งที่สอง ยกเว้นเขตมอนทาบัวส์จากรัฐเฮ็สเซินแนสซาวน์และบางส่วนของรัฐเฮสเซ็น - ดาร์มชตัดท์ ทางฝากซ้ายของแม่น้ำไรนน์ (เขตไรนิช เฮ็สเซิน) ได้กลายเป็นส่วนหนึ่งของรัฐไรน์แลนด์ พาลาทิเนท (Rhineland-Palatinate) และพื้นที่ของเฮสเซ็น - ดาร์มชตัดท์ ได้กลายเป็นส่วนหนึ่งของรัฐบาเดิน - เวือร์ทเทิมแบร์ค

 เขตการปกครองย่อยของอาณาจักร 
 สตารค์เคนเบิร์ก: (เมืองหลวง: ดาร์มชตัดท์) เขตทางฝั่งขวาของแม่น้ำไรน์และทางด้านใต้จากส่วนหลักของอาณาจักร
 ไรนิช เฮ็สเซิน: (เมืองหลวง: ไมนทซ์) เขตทางฝั่งซ้ายของแม่น้ำไรนน์ซึ่งเป็นอาณาเขตที่ได้รับมาจากการประชุมแห่งกรุงเวียนนา
 เขตเฮ็สเซินฝั่งทางทิศเหนือ: (เมืองหลวง: กีสเซน) เขตทางฝั่งเหนือของอาณาจักรซึ่งแยกตัวออกมาจากเขตสตารค์เคนเบิร์ก และต่อมาได้ถูกยึดครองโดยราชอาณาจักรปรัสเซียในปี ค.ศ. 1866
# แม็ก ชวนชื่น
แม็ก ชวนชื่น หรือชื่อจริงว่า กนกพงศ์ อนุรักษ์จรรยง เกิดเมื่อวันที่ 2 เมษายน พ.ศ. 2524 เจ้าของฉายา แม็กก้า ที่ใช้ในวงการเพลง เป็นดาราตลก มีผลงานเพลงแร็ปอัลบั้มแรก กับเพลงแรก "ไม่เป็นถั่วแระ" ภายใต้สังกัด "สวัสดี เรคคอร์ด" ในเครือจีเอ็มเอ็ม แกรมมี่ โดยอัลบั้มแรกนี้เขายังได้เขียนเพลงเองถึง 9 เพลงจากทั้งหมด 10 เพลง ต่อมาเขาย้ายสังกัดมาอยู่เอ็นวายยูคลับ และเขายังคงเล่นละครอยู่หลายเรื่อง และก็ยังคงเล่นตลกคาเฟ่อยู่ "แม็ก ชวนชื่น" ตลกหัวใจฮิพฮอพ komchadluek.net

ในปี 2551 มีซิงเกิลอยู่ในอัลบั้มครบรอบ 8 ปี เอ็นวายยูคลับ N.Y.U.Club - The 8th Anniversary Album  คือเพลง "Hand's Up" และเพลง "ไม่เป็นเพื่อนซี้"Artist :  Mcca  nyuclub.com 

ในวันที่ 22 มีนาคม 2556 ตำรวจ สน.ห้วยขวาง ได้ทำการเข้าจับกุม "แม็ก ชวนชื่น" พร้อมหลักฐานมียาไอซ์ไว้ในครอบครอง รับสารภาพว่าเครียดเพราะไม่มีงานบันเทิงเข้ามา

ปัจจุบัน มีงานแสดงร้องเพลงตามผับร้านอาหาร

 ละครที่แสดง  
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2544  เจ้าแม่จำเป็น  ช่อง 5  ก๋อย   2547  ขุมทรัพย์อมตะนคร  ช่อง 3  แจ่ม   2555  ธรณีนี่นี้ใครครอง  ช่อง 3  พัน  

 ผลงานละครชุด 
ปี พ.ศ.เรื่องออกอากาศ บทบาท หมายเหตุ 25    ช่อง    รับเชิญ    ช่อง     

 ซิทคอม 
ปี พ.ศ.เรื่องออกอากาศ บทบาท หมายเหตุ  พ.ศ. 2549-พ.ศ. 2554  เทวดาสาธุ  ช่อง 3  จ็อด   2549-2550  บ้านนี้มีรัก  ช่อง 9  เจี๊ยบ เพื่อนสมัยทำงานบริษัทของอารักษ์  

 ผลงานละครเวที 
ปี พ.ศ.เรื่องสถานที่จัดการแสดง บทบาท หมายเหตุ 25    ภัทราวดีเธียเตอร์             

 ภาพยนตร์  
 ภาพยนตร์ พ.ศ.  เรื่อง  รับบทเป็น หมายเหตุ พ.ศ. 2533  เดี๋ยวเล็กเดี๋ยวใหญ่     

 ธุรกิจส่วนตัว
# Nepenthes singalana
Nepenthes singalana (ได้ชื่อตามภูเขา Singgalang, เกาะสุมาตราตะวันตก) ในประเทศอินโดนีเซีย เป็นหม้อข้าวหม้อแกงลิงที่สูงของสุมาตรา มีญาติใกล้ชิดคือ N. diatas และ N. spathulata.

 อนุกรมวิธาน 

ในปี ค.ศ. 2001, Charles Clarke ได้ทำการวิเคราะห์ลำดับชั้นบนพื้นฐานของการวิวัฒนาการชาติพันธุ์ของ หม้อข้าวหม้อแกงลิง บนเกาะสุมาตราและเพนนิซูล่า มาเลเซีย โดยใช้รูปร่างลักษณะ 70 ลักษณะของอนุกรมวิธาน ตามส่วนของแผนภาพวิวัฒนาการชาติพันธุ์ที่ได้ แสดงในส่วนของ "เครือบรรพบุรุษที่ (Clade 3)", ซึ่งประกอบด้วย N. singalana และชนิดอื่นที่เป็นเครือญาติอีกสามชนิดClarke, C.M. 2001. Nepenthes of Sumatra and Peninsular Malaysia. Natural History Publications (Borneo) , Kota Kinabalu.

 ลูกผสมตามธรรมชาติ 

 N. aristolochioides × N. singalana
 N. bongso × N. singalana
 N. inermis × N. singalana
 N. pectinata × N. singalana
 ? N. singalana × N. spathulata
# คนไร้ความสามารถ
+ อักษรย่อที่ใช้ในบทความนี้ อักษรย่อคำเต็ม ฎ. คำพิพากษาศาลฎีกา (คลิก) ป.พ.พ. ประมวลกฎหมายแพ่งและพาณิชย์ของไทย (คลิก) พ.ร.บ. พระราชบัญญัติ (คลิก) ม. มาตรา รก. ราชกิจจานุเบกษา (คลิก) ว. วรรคการใช้อักษรย่อในนี้เพื่อมิให้บทความเยิ่นเย้อเท่านั้น แต่โดยปรกติแล้วควรเขียนด้วยคำเต็มไม่ควรย่อ เช่น "พ.ร.บ. ว่าด้วยธุรกรรมทางอิเล็กทรอนิกส์ พ.ศ. 2544" ควรเขียนว่า "พระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544" มากกว่า

คนไร้ความสามารถ  คือ คนวิกลจริตถึงขนาดที่ไม่มีทางดูแลตัวเองหรือผลประโยชน์ของตัวเองได้เลย ซึ่งศาลสั่งให้เป็นคนไร้ความสามารถตามคำร้องขอของ คู่สมรส, บุพการี, ผู้สืบสันดาน, ผู้ปกครอง, ผู้พิทักษ์, ผู้ดูแลรักษาทั่วไป หรือพนักงานอัยการ ซึ่งการเป็นคนไร้ความสามารถจะมีผลนับแต่ศาลมีคำสั่งเป็นต้นไป

 การเป็นคนไร้ความสามารถ 

คนวิกลจริตถึงขนาดที่ไม่มีทางดูแลตัวเองหรือผลประโยชน์ของตัวเองได้เลย ซึ่งศาลสั่งให้เป็นคนไร้ความสามารถตามคำร้องขอของ คู่สมรส, บุพการี, ผู้สืบสันดาน, ผู้ปกครอง, ผู้พิทักษ์, ผู้ดูแลรักษาทั่วไป หรือพนักงานอัยการ ซึ่งการเป็นคนไร้ความสามารถจะมีผลนับแต่ศาลมีคำสั่งเป็นต้นไป

คนไร้ความสามารถนั้นกฎหมายจำกัดสิทธิไว้มิให้ทำนิติกรรมได้โดยลำพังเลย นิติกรรมทั้งปวงที่คนไร้ความสามารถทำตกเป็นโมฆียะ ซึ่งรวมถึงพินัยกรรมด้วย หากคนไร้ความสามารถต้องการทำนิติกรรมแล้ว บุคคลที่เรียกว่า "ผู้อนุบาล" จะทำแทนเขาเอง

นอกจากนี้ ตามกฎหมายไทยแล้ว คนไร้ความสามารถที่กระทำความผิดอาญาก็ให้พ้นจากความรับผิดในการกระทำนั้น แต่ความรับผิดทางแพ่งมิได้สิ้นสุดลงไปด้วย โดยในทางแพ่ง บิดา มารดา หรือผู้อนุบาลของคนไร้ความสามารถต้องร่วมรับผิดในการกระทำอันเป็นละเมิดของคนไร้ความสามารถไปด้วย เว้นแต่สามารถพิสูจน์ได้ว่าได้ดูแลรักษาบุคคลนั้นอย่างระมัดระวังเต็มที่แล้ว

บุคคลจะพ้นจากความเป็นคนไร้ความสามารถเมื่อศาลสั่งตามร้องขอของคู่สมรส, บุพการี, ผู้สืบสันดาน, ผู้ปกครอง, ผู้พิทักษ์, ผู้ดูแลรักษาทั่วไป, พนักงานอัยการ หรือตัวคนไร้ความสามารถเอง การพ้นจากความเป็นคนไร้ความสามารถจะมีผลนับแต่ศาลมีคำสั่งเป็นต้นไป

คำสั่งให้บุคคลใดเป็นคนไร้ความสามารถหรือพ้นจากความเป็นคนไร้ความสามารถต้องประกาศในราชกิจจานุเบกษาด้วย

 ผู้อนุบาล 

ผู้อนุบาล  เป็นบุคคลที่ศาลแต่งตั้งให้ปกครองดูแลคนไร้ความสามารถ ซึ่งตามกฎหมายไทยแล้วกำหนดกรณีดังต่อไปนี้อรพินท์ ขจรอำไพสุข, 2551 : 201.

1.บุคคลใดจะบรรลุนิติภาวะหรือไม่ก็ตาม ถ้ายังมิได้สมรสและศาลสั่งให้เป็นคนไร้ความสามารถ ให้ผู้ใช้อำนาจปกครอง คือ บิดามารดาทั้งสองฝ่ายหรือฝ่ายใดฝ่ายหนึ่งในกรณีที่อีกฝ่ายไม่มีอำนาจปกครองแล้ว หรือผู้ปกครอง เป็นผู้อนุบาลคนไร้ความสามารถผู้นั้น เว้นแต่ศาลจะสั่งเป็นอื่น

2. ในกรณีที่ศาลสั่งให้บุคคลที่มีคู่สมรสเป็นคนไร้ความสามารถ ก็ให้คู่สมรสอีกฝ่ายเป็นผู้อนุบาล เว้นแต่ศาลจะสั่งเป็นอื่นตามที่ผู้มีส่วนได้เสียหรือพนักงานอัยการร้องขอ หรือในกรณีมีเหตุอันควร

ผู้อนุบาลนั้นมีอำนาจหน้าที่ในการดูแลรักษาผลประโยชน์ของคนไร้ความสามารถ ทำนิติกรรมแทนคนไร้ความสามารถ บอกล้างโฆยีกรรมของคนไร้ความสามารถที่พิจารณาแล้วเห็นว่าอาจเป็นการเสียเปรียบของคนไร้ความสามารถที่ตนอนุบาลอยู่ และให้สัตยาบันในโมฆียกรรมของคนไร้ความสามารถที่พิจารณาแล้วเห็นว่ามีแต่ได้กับได้

นอกจากนี้ ผู้อนุบาลต้องร่วมรับผิดทางแพ่งในการกระทำอันเป็นละเมิดที่คนไร้ความสามารถในความอนุบาลของตนได้กระทำลงไป เว้นแต่เขาสามารถพิสูจน์ได้ว่าได้ดูแลรักษาบุคคลนั้นอย่างระมัดระวังเต็มที่แล้ว

 เชิงอรรถ
# Nepenthes alata
Nepenthes alata (มาจากภาษาละติน: alatus = มีปีก) เป็นหม้อข้าวหม้อแกงลิงท้องถิ่นของประเทศฟิลิปปินส์ เป็นชนิดหนึ่งที่ได้รับความนิยมและง่ายในการปลูกเลี้ยง

N. alata พบในป่ามอสส์ที่ระดับความสูง 800 ถึง 2,400 เมตร

 อนุกรมวิธาน 

N. alata เป็นญาติใกล้ชิดกับ N. copelandii, N. eustachya, N. mindanaoensis, N. philippinensis, และ N. saranganiensis.

+ กายวิภาคที่ต่างกันระหว่าง N. alata และ N. eustachya (จีบบ์ (Jebb) & ชีก (Cheek), 1997) ลักษณะ  N. alata  N. eustachya แผ่นใบ  รูปใบหอก-รูปไข่  รูปใบหอก ปลายใบ  แหลม หรือ สอบเรียว  กลม ถึง รูปโล่ ก้านใบ  มีปีก  มีปีกเล็กน้อยหรือไม่มี เดือย  ทั่วไป, จุกแหลม  ทั่วไป หรือ สองง่าม สิ่งปกคลุม  แดงเรื่อ หรือ ขนค่อนข้างขาว  ไม่มีตลอดทั้งหมด ลักษณะของฐานหม้อ  ผิวคล้ายกับส่วนอื่นของหม้อ, แคบลงทันทีเมื่อถึงสายดิ่ง  เป็นเหลี่ยม, คล้ายเนื้อไม้, ค่อยๆเรียวทีละน้อยจนถึงสายดิ่ง

 หน่วยอนุกรมวิธานต่ำกว่าระดับชนิด 
 N. alata f. variegata Hort. ex Mann (1996) nom.nud.
 N. alata var. biflora Macfarl. (1908)
 N. alata var. ecristata Macfarl. (1908)

 ลูกผสมตามธรรมชาติ 

 N. alata × N. merrilliana [=N. × merrilliata]Mann, P. 1998. A trip to the Philippines. Carnivorous Plant Newsletter 27(1): 6–11.
 ? (N. alata × N. merrilliana) × N. mirabilis [=N. × tsangoya]
 N. alata × N. mirabilis [=N. × mirabilata]Cheek, M.R. & M.H.P. Jebb 2001. Nepenthaceae. Flora Malesiana 15: 1–157.
 N. alata × N. petiolata
 N. alata × N. truncata [=N. × truncalata]
 N. alata × N. ventricosa [=N. × ventrata]Fleming, R. 1979.  Carnivorous Plant Newsletter 8(1): 10–12.

N. × mirabilata (N. alata × N. mirabilis) และ N. × tsangoya ((N. alata × N. merrilliana) × N. mirabilis) ถูกจัดเป็นลูกผสมตามธรรมชาติใน Guide to Nepenthes Hybrids (คู่มือหม้อข้วหม้อแกงลิงลูกผสม) (1995), อย่างไรก็ตามเท่าที่รู้การกระจายตัวของพ่อและแม่ในป่านั้นไม่มีการซ้อนทับกัน
# งานประกาศผลรางวัลออสการ์ ครั้งที่ 27
งานประกาศผลรางวัลออสการ์ ครั้งที่ 27 เป็นงานมอบรางวัลสำหรับภาพยนตร์ที่เข้าฉายในปีค.ศ. 1954

 รางวัล 
 Category Winner Producers/Country/Films Best motion picture of the year  On the Waterfront   Sam Spiegel Best documentary feature  The Vanishing Prairie  Walt Disney Best Short Subject (Cartoon) of the year  When Magoo Flew  Stephen Bosustow Best foreign language film  Gate of Hell   Japan Achievement in directing Elia Kazan On the Waterfront Best actor in a leading role Marlon Brando On the Waterfront Best actress in a leading role Grace Kelly The Country Girl Best actor in a supporting role Edmond O'Brien The Barefoot Contessa Best actress in a supporting role Eva Marie Saint On the Waterfront Original screenplay Budd Schulberg On the Waterfront Adapted screenplay George Seaton The Country Girl Best Motion Picture Story Philip Yordan Broken Lance

 แหล่งข้อมูลอื่น 
งานประกาศผลรางวัลออสการ์ ครั้งที่ 27  ที่เว็บไซต์ IMDb
# งานประกาศผลรางวัลออสการ์ ครั้งที่ 31
งานประกาศผลรางวัลออสการ์ ครั้งที่ 31 เป็นงานมอบรางวัลสำหรับภาพยนตร์ที่เข้าฉายในปีค.ศ. 1958

 รางวัล 
Best Picture : Gigi

Best Director : Vincente Minnelli, Gigi

Best Actor : David Niven, Separate Tables

Best Supporting Actor : Burl Ives, The Big Country

Best Actress : Susan Hayward, I Want To Live!

Best Supporting Actress : Wendy Hiller, Separate Tables

Best Original Story and Screenplay : Nedrick Young and Harold Jacob Smith, The Defiant Ones

Best Screenplay Based on Material From Another Medium : Alan Jay Lerner, Gigi

 แหล่งข้อมูลอื่น 
งานประกาศผลรางวัลออสการ์ ครั้งที่ 31  ที่เว็บไซต์ IMDb